Diari Oficial de la Generalitat Valenciana


Sumari del DOGV 4053, del 30-07-2001 (2001/7253)

Bases per a cobrir en propietat una plaça d'auxiliar administratiu d'administració general mitjançant el sistema d'oposició lliure de l'Ajuntament de Monserrat.
----------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7253


Data del document
:   15-06-2001

Organisme emissor
:   Ajuntament de Montserrat

Tipus de document
:   Convocatòria

Descriptors 

:   * Montserrat
    * administració local
    * concurs administratiu
    * professió administrativa

Bases per a cobrir en propietat una plaça d'auxiliar administratiu d'administració general mitjançant el sistema d'oposició lliure de l'Ajuntament de Monserrat. [2001/S7253]
  
Primera. Objecte
  
Es convoca procés selectiu per a cobrir en propietat la plaça de funcionari vacant en la plantilla municipal següent:
  
Una plaça d'auxiliar administratiu, pertanyent a l'escala d'administració general, subescala auxiliar administratiu, grup D, dotada amb el sou corresponent als funcionaris del grup D, pagues extraordinàries, triennis i altres retribucions o emoluments que corresponguen d'acord amb la legislació vigent.
  
Segona. Procediment de selecció
  
La selecció de la plaça d'auxiliar administratiu es realitzarà pel sistema d'oposició lliure.
  
Tercera. Requisits dels aspirants
  
1. Posseir la nacionalitat espanyola, o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació a la lliure circulació de treballadors en els termes en què aquesta es troba definida en el tractat constitutiu de la Unió Europea, tenint en compte que podran accedir igualment el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, si estan separats de dret, menors de 21 anys o majors d'edat que visquen al seu càrrec, de conformitat amb la modificació introduïda per la Llei 55/1999, de 9 de desembre, en la Llei 17/1993, de 23 de desembre.
  
2. Tenir complits 18 anys d'edat i no excedir d'aquesta en què falten menys de 10 anys per a la jubilació forçosa per edat determinada per la legislació bàsica en matèria de funció pública.
  
3. No patir cap malaltia o defecte que impedesca l'exercici de les corresponents funcions.
  
Els qui tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria, mitjançant certificat expedit amb posterioritat a la publicació d'aquestes bases en el Butlletí Oficial de la Província de València, per un equip multiprofessional competent, d'acord amb el que estableix l'article 38.3 de la Llei 13/1982, de 7 d'abril, sobre Integració Social de les Persones amb Minusvalies. En un altre cas no seran admesos als processos selectius.
  
En els processos selectius, inclosos els cursos de formació o període de pràctiques, s'establiran per a les persones amb minusvalia que ho sol·liciten les adaptacions possibles de temps i mitjans per a la realització; i els interessats hauran de formular la corresponent petició concreta en la sol·licitud de participació.
  
4. No haver estat separat, mitjançant expedient disciplinari, del servei a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
Tots aquests requisits s'hauran de reunir el dia d'acabament del termini de presentació de sol·licituds.
  
5. Estar en possessió del títol de Graduat Escolar, Formació Professional de Primer Grau o equivalent, o complir les condicions per a obtenir-lo en la data en què acabe el termini de presentació d'instàncies.
  
Quarta. Presentació de sol·licituds
  
En les sol·licituds per a prendre part en el procés selectiu anunciat, els aspirants hauran de manifestar que reuneixen totes i cadascuna de les condicions que s'exigeixen en la base tercera, s'adreçaran a l'alcalde president de la corporació i es presentaran en el Registre General d'Entrada de l'Ajuntament, durant el termini de 20 dies naturals, comptadors a partir de l'endemà de la publicació de la convocatòria en el Boletín Oficial del Estado.
  
Les sol·licituds es podran presentar en la forma que determina l'article 38 de la Llei de Procediment Administratiu Comú.
  
Els drets d'examen seran satisfets pels aspirants al presentar la sol·licitud i es fixen en la quantia de 4.000 pessetes.
  
Els ingressos seran satisfets pels aspirants en Banesto, oficina de Monserrat, entitat 0030 oficina 3224 D.C. 20, número de compte 0416703261, a nom de l'Ajuntament de Monserrat, o mitjançant gir postal, segons estableix la Llei de Procediment Administratiu Comú. El justificant del pagament de la taxa es realitzarà acompanyant còpia del resguard de l'ingrés o del gir postal efectuat, que s'haurà de presentar unit a la sol·licitud de participació en el procés selectiu.
  
Cinquena. Admissió d'aspirants
  
Expirat el termini d'admissió de sol·licituds, el president de la corporació dictarà resolució, en el termini màxim d'un mes, i declararà aprovada la relació provisional d'admesos i exclosos, que es farà pública en el Butlletí Oficial de la Província de València i serà exposada en el tauler d'anuncis de la corporació, i es concedirà un termini de 10 dies per a reclamacions, d'acord amb el que estableixen els articles 121 i 71 de la Llei de Procediment Administratiu Comú.
  
Aquestes reclamacions, si hi hagueren, seran acceptades o rebutjades en la resolució per la qual s'aprove la llista definitiva que es publicarà, també, en la forma indicada anteriorment.
  
Si transcorregut l'esmentat termini d'exposició no s'ha presentat cap reclamació, la llista provisional esdevindrà definitiva.
  
Sisena. Tribunal de selecció
  
Estarà format pels membres següents, tots aquests amb veu i vot:
  
President: el de la corporació o membre d'aquesta en qui delegue.
  
Secretari: el de la corporació o funcionari municipal en qui delegue.
  
Vocals:
  
- Un representant designat per la Generalitat Valenciana.
  
- Un funcionari de l'Ajuntament de Monserrat designat pel president de la corporació, pertanyent al mateix grup o superior de la plaça convocada.
  
- Un membre designat per la Junta de Personal, que actuarà en nom de les seccions sindicals amb representació en aquest ajuntament.
  
Els membres del tribunal de selecció hauran de tenir titulació igual o superior a les exigides per a l'accés a les places convocades, amb excepció dels membres corporatius i els representants de les seccions sindicals.
  
La designació dels membres del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtenir l'assessorament d'especialistes en aquelles proves en què ho estimen necessari o convenient, els quals es limitaran a l'exercici de les seues respectives especialitats i col·laboraran amb el tribunal en base exclusivament a aquestes.
  
El tribunal no podrà constituir-se ni actuar sense l'assistència com a mínim de la meitat dels seus integrants, titulars o suplents, de manera indistinta, i està facultat per a resoldre les qüestions que pogueren suscitar-se en la realització dels processos selectius, i adoptarà els acords necessaris per al bon ordre d'aquest en tot allò que no estableixen aquestes bases i per a la adequada interpretació de les bases de cada convocatòria.
  
Si una vegada constituït el tribunal i iniciada la sessió, s'absentara el president, aquest designarà d'entre els vocals concurrents el que el substituirà durant la seua absència.
  
Els membres del tribunal s'hauran d'abstenir de participar en aquest quan concórreguen les circumstàncies que estableix l'article 28 de la Llei de Procediment Administratiu Comú; i podran ser recusats pels aspirants quan concórrega alguna d'aquestes circumstàncies, d'acord amb el que estableix l'article 29 d'aquesta llei.
  
Setena. Inici i desenvolupament del procés selectiu
  
Els exercicis del procediment selectiu convocat per a cadascuna de les places, no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
La data, hora i lloc de la realització del procés corresponent, junt amb la relació d'aspirants admesos i exclosos i la composició del tribunal es publicarà en el Butlletí Oficial de la Província de València i tauler d'anuncis de la corporació.
  
Els aspirants seran convocats en crida única, llevat el cas de força major, invocats amb anterioritat i degudament justificats i apreciats pel tribunal amb absoluta llibertat de criteri. La no-presentació d'un opositor a qualsevol dels exercicis en el moment de ser cridat, determinarà, automàticament, el decaïment del seu dret a participar en aquest exercici i en els successius, i quedaran exclosos, en conseqüència, del procediment selectiu.
  
L'ordre d'actuació dels aspirants en aquells exercicis que no puguen actuar conjuntament estarà determinat per la lletra del seu primer cognom, i correspondrà actuar en primer lloc els aspirants el cognom dels quals comence per la lletra que resulte del sorteig que se celebrarà a l'efecte.
  
Els resultats de cadascun dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a l'acabament de les proves selectives, o, si s'escau, la fase de concurs, s'exposarà en els locals on s'haja celebrat l'exercici anterior o en els que s'assenyalen en l'últim anunci, i bastarà aquesta exposició, en la data en que s'inicie, com a notificació a tots els efectes. La crida per a la sessió següent d'un mateix exercici s'haurà de realitzar amb un termini mínim d'antelació de 12 hores, mentre que la convocatòria per a un exercici distint haurà de respectar un termini de 48 hores.
  
Els aspirants tindran l'elecció de realitzar el/els exercici/s del procés selectiu en valencià.
  
Vuitena. Procediment selectiu de les places convocades
  
Els exercicis de l'oposició constaran de les proves següents:
  
Primer exercici: de caràcter obligatori i eliminatori. Consistirà en la realització d'un exercici escrit tipus test, durant el període màxim que determine el tribunal, referent al programa que figura en l'annex de les bases de la convocatòria.
  
La qualificació d'aquest exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
Segon exercici: de caràcter obligatori i eliminatori. Consistirà en desenvolupar, per escrit, durant un període màxim d'una hora, un tema relacionat amb els compresos en el programa de la convocatòria que figura com a annex, elegit a l'atzar, atenent al mateix enunciat del programa. En aquest exercici es valorarà la formació general, la claredat, l'ordre d'idees, la facilitat d'exposició escrita, l'aportació personal de l'aspirant i la seua capacitat de síntesi. Aquest exercici serà llegit davant el tribunal en sessió pública.
  
La qualificació d'aquest exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
Tercer exercici: de caràcter obligatori i eliminatori. Constarà de dues parts:
  
Primera part: consistirà en copiar mitjançant ordinador tipus PC, en tractament de textos, a una velocitat mínima de 250 pulsacions per minut, durant 10 minuts, un text que es facilitarà als aspirants, i que serà determinat pel tribunal immediatament abans de la realització de l'exercici. Es valorarà el nombre de pulsacions netes, i l'execució correcta.
  
Segona part: consistirà en resoldre un exercici d'ordinador, dirigit a apreciar la capacitat dels aspirants per a la composició, modificació i correcció de documents. Aquesta prova es basarà en la tècnica del tractament de textos Word, full de càlcul Excel i base de dades Access com a eines ofimàtiques que permeten el tractament automatitzat de la informació. El temps per a la realització d'aquest exercici, l'establirà el tribunal i es donarà a conéixer als aspirants amb suficient antelació.
  
Per a la realització de les dues parts de què consta aquest exercici, s'utilitzarà el tractament de textos Word, full de càlcul Excel i base de dades Access de Microsoft OFFICE 97.
  
La qualificació global d'aquest exercici serà de 0 a 10 punts, i seran eliminats els aspirants que no aconsequisquen una puntuació mínima de 5 punts; tenint en compte que els aspirants que no superen la primera part, seran qualificats com a no aptes i automàticament eliminats del procés selectiu.
  
Quart exercici: de caràcter obligatori i no eliminatori. Consistirà en traduir un text escrit proposat pel tribunal, del valencià al castellà, i un altre del castellà al valencià, en un temps màxim de 30 minuts.
  
Aquest exercici es qualificarà de 0 a 2 punts i únicament el realitzaran aquells aspirants en què la suma total de puntuacions obtingudes en els exercicis de caràcter eliminatori, ordenats de major a menor, entren dins del nombre de places assignades en la convocatòria, el que constituirà a tots els efectes, la llista d'aprovats; per tant, l'exercici de valencià determinarà, exclusivament, l'ordre dels aspirants, que servirà de base per a l'elecció dels destins assignats a cadascuna de les places convocades.
  
Novena. Llista d'aprovats, presentació de documents i nomenaments
  
Una vegada acabada la qualificació de tots els exercicis, el tribunal farà pública la relació d'aprovats, per ordre de puntuació, en els locals on s'haja celebrat l'última prova, i aquests no podran excedir el nombre de places convocades i elevarà aquesta relació a la Presidència de la corporació, perquè formule la corresponent proposta de nomenament a favor de qui hagen estat declarats aprovats. Alhora, es remetrà a aquesta autoritat l'acta de les sessions.
  
Els aspirants proposats, presentaran en la Secció de Gestió de Personal de la corporació, dins del termini de 20 dies naturals comptadors a partir de la publicació de la llista d'aprovats, els documents acreditatius de les condicions que per a prendre part en els distints procediments de selecció s'exigeixen i que són:
  
a) Certificat de naixement expedit pel registre civil corresponent o fotocòpia del document nacional d'identitat degudament compulsada.
  
b) Original o fotocòpia compulsada del títol acadèmic exigible segons la corresponent convocatòria.
  
c) Declaració de no haver estat separat mitjançant expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
d) Declaració de no trobar-se incurs en causa d'incapacitat.
  
e) Declaració de l'interessat de no venir exercint cap lloc o activitat en el sector públic delimitat per l'article primer de la Llei 53/1984, i indicarà, també, que no realitza activitat privada incompatible o subjecta a reconeixement de compatibilitat.
  
f) Certificat mèdic acreditatiu de no patir cap malaltia o defecte físic que impedesca l'exercici de les corresponents funcions.
  
Els qui dins del termini fixat, i llevat els casos de força major, no presentaren la documentació o de l'examen d'aquesta es deduira que manquen de tots o alguns dels requisits assenyalats, no podran ser nomenats funcionaris de carrera i quedaran anul·lades totes les seus actuacions, sense perjudici de la responsabilitat en què hagueren incorregut per falsedat.
  
Els nomenats hauran de prendre possessió en el termini màxim de 20 dies hàbils comptadors a partir de l'endemà en què els siga notificat el nomenament. Aquells que no prenguen possessió en el termini assenyalat sense causa justificada quedaran en la situació d'excedents.
  
Els qui tingueren la condició de funcionaris públics estaran exempts de justificar documentalment les condicions i requisits ja demostrats per a obtenir el seu anterior nomenament, i hauran de presentar, en canvi, certificat de l'organisme del qual depenen, i acreditaran la condició i totes les circumstàncies consten en l'expedient personal.
  
Deu. De la normativa aplicable
  
El procés selectiu s'ajustarà al que estableix en aquestes bases i supletòriament al que estableixen les normes de la Llei 7/1985, de 2 d'abril, Reguladora de les Bases de Règim Local; Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local; Llei 30/1984, de 2 d'agost, de Mesures per a la Reforma de la Funció Pública; Llei 23/1988, de 28 de juliol, de Modificació de la Llei de Mesures per a la Reforma de la Funció Pública; Reial Decreto 896/1991, de 7 de juny, pel qual s'estableixen les regles bàsiques i els programes mínims a què s'ha d'ajustar el procediment de selecció dels funcionaris d'administració local; Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració general de l'Estat i de Provisió de Llocs de Treball i Promoció Professional dels Funcionaris Civils de l'administració general de l'Estat; Reial Decret 712/1982, de 2 d'abril; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana, i altres normes aplicables.
  
Onze. Del tribunal
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu, en tot allò no previst en aquestes bases.
  
Dotze. Recursos de caràcter general
  
La convocatòria, les seues bases i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tretze. Model de sol·licitud
  
El model oficial de sol·licitud serà l'establit amb caràcter general en aquest ajuntament, segons els impresos que obren en la Secció de Gestió de Personal.
  
Annex
  
Programa d'auxiliar administratiu per oposició lliure.
  
Primera part: dret polític i administratiu
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona i el poder legislatiu.
  
Tema 4. El govern i l'administració de l'estat.
  
Tema 5. El poder judicial.
  
Tema 6. Organització territorial de l'estat. Els estatuts d'autonomia: significació.
  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 8. L'administrat. Col·laboració i participació dels ciutadans en les funcions administratives. El principi d'audiència de l'interessat.
  
Tema 9. L'acte administratiu. Concepte. Elements. Principis generals del procediment administratiu.
  
Tema 10. Fases del procediment administratiu general. El silenci administratiu.
  
Tema 11. Formes de l'acció administrativa. El foment. La policia. El servei públic.
  
Tema 12. La responsabilitat de l'administració pública.
  
Segona part: administració local i autonòmica
  
Tema 13. El règim local espanyol. Principis constitucionals i regulació jurídica.
  
Tema 14. La província en el règim local. Organització provincial. Competències.
  
Tema 15. El municipi. El terme municipal. La població. L'empadronament.
  
Tema 16. Organització municipal. Competències.
  
Tema 17. Altres entitats locals. Mancomunitats, agrupacions, entitats locals menors.
  
Tema 18. Ordenances i reglaments de les entitats locals. Classes. Procediment d'elaboració i aprovació.
  
Tema 19. La funció pública local i la seua organització.
  
Tema 20. Drets i deures dels funcionaris públics locals. Dret de sindicació. Seguretat Social.
  
Tema 21. Els béns de les entitats locals.
  
Tema 22. Els contractes administratius en l'esfera local. La selecció del contractista.
  
Tema 23. La intervenció administrativa local en l'activitat privada. Procediment de concessió de llicències.
  
Tema 24. El servei públic en l'esfera local. Les maneres de gestió dels serveis públics. Consideració especial de la concessió.
  
Tema 25. Procediment administratiu local. El registre d'entrada i eixida. Requisits en la presentació de documents. Comunicacions i notificacions.
  
Tema 26. Funcionament dels òrgans col·legiats locals. Convocatòria i ordre del dia. Requisits de la constitució. Votacions. Actes i certificats d'acords.
  
Tema 27. Hisendes locals: classificació dels ingressos. Ordenances fiscals. La despesa pública local.
  
Tema 28. Els pressupostos locals. Comptabilitat i comptes.
  
Tema 29. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local.
  
Tema 30. La Generalitat Valenciana: les institucions. Les Corts. El President de la Generalitat. El Consell. El Síndic de Greuges. El Consell de Cultura. La Sindicatura de Comptes.
  
Tema 31. Les comunitats europees.